hotchpotch/miracl-hf-unified huggingface dataset:
সেলুলোজ
সেলুলোজ উদ্ভিদের একটি প্রধান গাঠনিক পদার্থ। উদ্ভিদের কোষ প্রাচীর সেলুলোজ দিয়ে গঠিত। অসংখ্য β-D গ্লুকোজ অণু পরস্পর β-১-৪ বন্ধনে আবদ্ধ হয়ে সেলুলোজ তৈরি করে। উদ্ভিদের অবকাঠামো নির্মাণে সেলুলোজ গুরুত্বপূর্ণ ভূমিকা পালন করে। উদ্ভিদদেহে যেহেতু কোনো কঙ্কাল নেই,সেহেতু উদ্ভিদের ভার বহনের দায়িত্ব পালন করে সেলুলোজ। তুলায় সেলুলোজ এর পরিমাণ ৯৪%,লিনেনে ৯০% এবং কাঠে ৬০%। সেলুলোজ ঘন HSO বা HCL বা NaOH দ্বারা হাইড্রোলাইসিস করে গ্লুকোজে পরিণত করা হয়। মানুষের পাকস্থলী বা অন্ত্রে সেলুলোজ এনজাইম না থাকায় সেলুলোজ পদার্থ হজম হয়না,তবে গরু-ছাগলে সেলুলোজ পুষ্টি হিসেবে কাজ করে। বন ও বস্ত্র শিল্পের প্রধান উপাদান সেলুলোজ,আর তাই মানব সভ্যতায় এর দান অপরিসীম। পৃথিবীতে সবচেয়ে বেশি পরিমাণে বিরাজ করে সেলুলোজ।
সেলুলোজ স্বাদহীন,গন্ধহীন, সাদা ও কঠিন জৈব রাসায়নিক পদার্থ। এটি পানিতে অদ্রবণীয়,অবিজারক,আণবিক ভর দুই লক্ষ থেকে কয়েক লক্ষ। এটি মিষ্টি বিবর্জিত এবং বিজারণ ক্ষমতাহীন। আয়োডিন দ্রবণ প্রয়োগে কোনো রং দেয়না। এটির ফাইবার সদৃশ ও শক্ত। এর কোনো পুষ্টিগুণ নেই।
উদ্ভিদের গাঠনিক উপাদান হিসেবে কাজ করে। উদ্ভিদকে দৃঢ়তা ও সুরক্ষা প্রদান করে এবং ভার বহন করে।
গ্লাইকোজেন
গ্লাইকোজেন হোল একটি পুষ্টিজাত পলিস্যাকারাইড। এটি প্রাণীদেহের প্রধান সঞ্চিত খাদ্য উপাদান হলেও নীলাভ সবুজ শৈবাল (সায়ানোব্যাক্টেরিয়া) ও কতিপয় ছত্রাক (যেমন-ইস্ট)-এর খাদ্য উপাদান হিসেবে বিরাজ করে। গ্লাইকোজেনের মূল গাঠনিক একক হলো α-D-গ্লুকোজ।
অ্যামাইলোপেকটিন এর মত এর অণু শৃঙ্খল ও শাখান্বিত। প্রতি শাখায় ১০-২০ টি গ্লুকোজ একক থাকে। হাইড্রোলাইসিস শেষে গ্লাইকোজেন হতে কেবল আলফা - D গ্লুকোজ অণু পাওয়া যায়।এর আণবিক সংকেত CHO । প্রাণিদেহে লিভার ও পেশিতে বেশি করে গ্লাইকোজেন জমা থাকে যা প্রয়োজনে গ্লুকোজ এ পরিণত হয়ে কার্বন ও শক্তি সরবরাহ করে।
সঞ্চিত খাদ্য হিসেবে কাজ করে গ্লাইকোজেন।
বিগ ব্যাং থিওরি (দ্ব্যর্থতা নিরসন)
বিগ ব্যাং থিওরি শব্দটি দ্বারা নিম্নল্লিখিত নিবন্ধগুলি বোঝান যেতে পারে:
গড়াই নদী
গড়াই নদী গঙ্গা তথা পদ্মার একটি প্রধান শাখানদী হিসেবে পরিচিত। এটি বাংলাদেশের দক্ষিণ-পশ্চিমাঞ্চলের জন্য একটি গুরুত্বপূর্ণ নদী। বাংলাদেশ পানি উন্নয়ন বোর্ড বা "পাউবো" কর্তৃক মধুমতি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৪।
গড়াই নদীটি কুষ্টিয়া জেলার হতাশহরিপুর ইউনিয়নে প্রবহমান পদ্মা নদী হতে উৎপত্তি লাভ করে মাগুরা জেলার শ্রীপুর উপজেলার নাকোল ইউনিয়ন পর্যন্ত প্রবাহিত হয়ে মধুমতি নদীতে পতিত হয়েছে। একসময় গড়াই নদী দিয়ে গঙ্গার প্রধান ধারা প্রবাহিত হতো, যদিও হুগলি-ভাগীরথী ছিল গঙ্গার আদি ধারা। কুষ্টিয়া জেলার উত্তরে হার্ডিঞ্জ সেতুর ১৯ কিলোমিটার ভাটিতে তালবাড়িয়া নামক স্থানে গড়াই নদী পদ্মা থেকে উৎপন্ন হয়েছে। নদীটি কুষ্টিয়া জেলার ভিতর দিয়ে প্রবাহিত হয়ে গণেশপুর নামক স্থানে ঝিনাইদহ জেলায় প্রবেশ করেছে। অতঃপর ঝিনাইদহ-কুষ্টিয়া সীমানা বরাবর প্রবাহিত হয়ে চাদর নামক গ্রাম দিয়ে রাজবাড়ী জেলায় প্রবেশ করেছে। এরপর ঝিনাইদহ-রাজবাড়ী জেলা, মাগুরা জেলা-রাজবাড়ী জেলা এবং মাগুরা জেলা-ফরিদপুর জেলার সীমানা বরাবর প্রবাহিত হয়ে মধুমতি নদী নামে নড়াইল ও বাগেরহাট জেলার মধ্য দিয়ে প্রবাহিত হয়েছে।
গড়াই নদী-মধুমতী নদীর গতিপথ আঁকাবাঁকা ও দীর্ঘ। গড়াই নামে ৮৯ কিমি, মধুমতী নামে ১৩৭ কিমি এবং বলেশ্বর নামে ১৪৬ কিমি অর্থাৎ মোট দৈর্ঘ্য ৩৭২ কিমি। গড়াইয়ের বহু শাখা-প্রশাখা রয়েছে- কুমার নদী, কালীগঙ্গা, ডাকুয়া, বুড়ি গড়াই, বুড়িশাল ইত্যাদি গড়াইয়ের শাখা। তাছাড়া নবগঙ্গা নদী, চিত্রা, কপোতাক্ষ, সাতক্ষীরার যমুনা, গোলঘেসিয়া, এলেংখালী, আঠারোবাঁকি প্রভৃতি নদী এর সংস্পর্শে এসেছে। এছাড়াও বারাশিয়া, কুমার নদী, চন্দনা প্রভৃতি এই নদীর উপনদী। উৎপত্তিস্থল থেকে কামারখালী পর্যন্ত বর্ষা মৌসুমে নৌকা ও অন্যান্য ছোট নৌযান চলাচল করে, কিন্তু শুকনো মৌসুমে এ অংশ অনাব্য হয়ে পড়ে। কামারখালী থেকে ভাটির অংশ মোটামুটি নাব্য, সারা বছর এখানে নৌযান চলাচল করতে পারে। নদীটির উৎসমুখ থেকে নড়াইলের গড় প্রস্থ ৪৫০ মিটার। নদীটির মোহনা থেকে উজানে কামারখালী পর্যন্ত অংশ জোয়ার-ভাটা দ্বারা প্রভাবিত হয়। পদ্মার সাথে সংযুক্ত হওয়ায় নৌপথে পণ্য আদান প্রদানে বিশেষ সহযোগী হিসাবে কাজ করে। নদীকে কেন্দ্র করে গড়ে উঠেছে অনেক জনপদ। নদীতে প্রচুর পরিমাণ মত্‍স রয়েছে যা এ অঞ্চলের মানুষ আহরনের মাধ্যমে জীবিকা নির্বাহ করে। মধুমতি নদী তীরবর্তী অঞ্চল খুব উর্বর। তাই ফসল উত্‍পাদনের জন্য অনুকূল।
কবি রবীন্দ্রনাথ ঠাকুর তাঁর জীবনের অনেকগুলো দিন কাটিয়েছেন গড়াই-পদ্মা নদীর তীরে । তাঁর লেখায় বহুবার এ নদী দুটির প্রসঙ্গ এসেছে। গড়াই নদীকে কবি লিখতেন গৌরী নামে। আবার কখনো কখনো গোড়াই নামেও লিখেছেন তাঁর কবিতায়। গড়াইয়ের নদীতীরের নৈসর্গিক সৌন্দর্যের কথা তাঁর কবিতায় ফুটে উঠেছে অত্যন্ত নান্দনিকভাবে:
স্টার্চ
উদ্ভিদে স্টার্চ সঞ্চিত পদার্থ রূপে বিরাজ করে। সালোকসংশ্লেষণ প্রক্রিয়ায় সৃষ্ট গ্লুকোজের অধিকাংশই পরিবর্তিত হয়ে স্টার্চ-এ পরিণত হয়। স্টার্চ সাধারণত ঘনীভূত দানা হিসেবে উদ্ভিদ কোষে বিরাজ করে এবং এদের আকার-আকৃতি বিভিন্ন উদ্ভিদে বিভিন্ন রকম। বীজ, ফল, কন্দ প্রভৃতি সঞ্চয়ী অঙ্গে স্টার্চ জমা হয়। ধান, গম, আলু স্টার্চের প্রধান উৎস।
আণবিক সংকেত (CHO)। অ্যামাইলোজ ও অ্যামাইলোপেকটিন নামক দুটি পলিস্যাকারাইডের সমন্বয়ে স্টার্চ গঠিত হয়। বিভিন্ন স্টার্চের আকার-আকৃতিতে বিরাট পার্থক্য দেখা যায়। আয়োডিন দ্রবণে স্টার্চ গাঢ় নীল বর্ণ ধারণ করে। জলীয়বিভাজন (Hydrolysis) করলে স্টার্চ গ্লুকোজে পরিণত হয়।
অসংখ্য গ্লুকোজ অণু নিয়ে স্টার্চ গঠিত। অ্যামাইলোজের অণুগুলো পরস্পর কার্বনের ১-৪ স্থানে সংযুক্ত হয়।সাধারণত ২০০ থেকে ১০০০ গ্লুকোজ অণু নিয়ে একটি অ্যামাইলোজ তৈরি হয়।এর অণু শৃঙ্খল অশাখ। আলু,ধান,গম,ভুট্টার স্টার্চের ২২% অ্যামাইলোজ থাকে।
অ্যামাইলোপেকটিন সাধারণত ২০০০ থেকে ২০,০০,০০০ গ্লুকোজ অণুবিশিষ্ট হয়। অ্যামাইলোপেকটিন এর গ্লুকোজ অণুগুলো কার্বনের ১-৪ বন্ধন ছাড়াও আলফা-১-৬ বন্ধনে যুক্ত থাকে। এর অণু শৃঙ্খল শাখান্বিত। আলু,ধান,গম,ভুট্টার স্টার্চের ৭৮% অ্যামাইলোপেকটিন থাকে।উদ্ভিদদেহে স্টার্চ প্রধানত সঞ্চিত খাদ্য হিসেবে বিরাজ করে।
স্টার্চ প্রধানত খাদ্য হিসেবে গৃহীত হয়। অনেক শিল্প প্রতিষ্ঠানে স্টার্চ ব্যবহৃত হয়। স্টার্চ গ্লুকোজে পরিণত হয়ে জীবদেহে শক্তি ও কার্বন অণু সরবরাহ করে।
ইন্টারফেরন
ইন্টারফেরন হলো প্রতিরক্ষামূলক প্রোটিন। কোন দেহকোষ ভাইরাস দ্বারা আক্রান্ত হলে এটি নিঃসৃত হয়।
বহিরাগত ভাইরাস,ব্যাক্টেরিয়া, ছত্রাক,বিষ ও অন্য কোনো বস্তু ইত্যাদির আক্রমণ থেকে রক্ষা করার জন্য প্রতিটি দেহে একটি প্রতিরক্ষা ব্যবস্থা থাকে,এটি দেহের প্রতিরক্ষা তন্ত্র( Immune system)। ইন্টারফেরনস হল প্রোটিন জাতীয় রাসায়নিক প্রতিরক্ষামূলক অস্ত্র যা দেহের প্রতিরক্ষা তন্ত্রের অন্তর্গত। 
ভাইরাস দ্বারা আক্রমণের পর যখন ইন্টারফেরন নিঃসৃত হয় তখন তা আক্রমণকারী ভাইরাস এর প্রোটিন সংশ্লেষণ প্রক্রিয়া বন্ধ করে, ফলে ভাইরাসটি আর সংখ্যা বৃদ্ধি করতে পারেনা। তাই সে পরবর্তী কোষগুলোকে আর আক্রমণ করতে পারেনা।কাজেই সংক্রমিত কোষের চারপাশের কোষগুলো ভাইরাসের আক্রমণ থেকে রক্ষা অয়ায়,অধিকন্তু এরা ভাইরাস-প্রতিরোধক্ষম হয়ে ওঠে।
কাজেই ইন্টারফেয়ারেন এর কাজ হলো আক্রমণকারী ভাইরাসের সংখ্যাবৃদ্ধি বন্ধ করে দেয়া এবং সুস্থ কোষগুলোকে ভাইরাস প্রতিরোধক্ষম করে তোলা ও ভাইরাসের আক্রমণ থেকে রক্ষা করা।
AIJ Lindenmann ১৯৫৭ সালে ইন্টারফেরন আবিষ্কার করেন।
ইন্টারফেরন একটি প্রজাতি নির্দিষ্ট হরমোন,এমনকি একই দেহের বিভিন্ন টিস্যু থেকে বিভিন্ন প্রকার ইন্টারফেরন তৈরি হয়। ভাইরাস আক্রান্ত লিউকোসাইট থেকে এক ধরনের ইন্টারফেরন,ফাইব্রোব্লাস্ট কোষ থেকে অন্য ধরনের ইন্টারফেরন নিঃসরণ হয়। ভাইরাস দ্বারা সংক্রমিত কোষ কর্তৃক ইন্টারফেরন নিঃসৃত হলেও বর্তমানে রিকম্বিনেট ডিএনএ কৌশল প্রয়োগ করে অধিক পরিমাণে ইন্টারফেরন উৎপন্ন করা সম্ভব হচ্ছে। ইন্টারফেরন প্রয়োগ করে জটিল হেপাটাইটিস বি, হার্পিস সংক্রমণ, বিভিন্ন ধরনের প্যাপিলোমা চিকিৎসা করা সম্ভব হয়েছে। এছাড়াও জলাতঙ্ক রোগের চিকিৎসায়ও সাফল্য অর্জিত হয়েছে। গবেষকগণ ধারণা করছেন যে ক্যান্সার কোষের বৃদ্ধি রহিত করতেও ইন্টারফেরন সফলভাবে ব্যবহার করা যাবে।
মধুমতি নদী
মধুমতি নদী বাংলাদেশের দক্ষিণ-পশ্চিমাঞ্চলের মাগুরা, ফরিদপুর, নড়াইল, গোপালগঞ্জ এবং বাগেরহাট জেলার একটি নদী। নদীটির দৈর্ঘ্য ১৭০ কিলোমিটার, গড় প্রস্থ ৪০৮ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মধুমতি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৪।
মধুমতি নদীটি মাগুরা জেলার শ্রীপুর উপজেলার নাকোল ইউনিয়নে প্রবহমান গড়াই নদী হতে উৎপত্তি লাভ করেছে। অতঃপর এই নদীর জলধারা বাগেরহাট জেলার চিতলমারী উপজেলার কলাতলা ইউনিয়ন পর্যন্ত প্রবাহিত হয়ে শালদহ নদীতে নিপতিত হয়েছে। শুষ্ক মৌসুমে পানির প্রবাহ স্তিমিত হলেও বর্ষার সময় দুকূল উপচে নদী অববাহিকায় বন্যা হয়। নদীটির উজানের অংশ জোয়ার ভাটার প্রভাবে প্রভাবিত।
রুকাহ লিপি
রুকাহ বা রিকাহ () হল আরবি লিপির একটি ক্যালিগ্রাফ্রিক শৈলী। হস্তলিখনের ক্ষেত্রে এই শৈলী সবচেয়ে সাধারণভাবে ব্যবহার হয়। ক্ষুদ্র সরল রেখা ও সরল টানের জন্য এটি পরিচিত। ধারণা করা হয় যে সুলুস ও নাসখ শৈলী থেকে রুকাহের উদ্ভব হয়েছে। রুকাহ লিপি সহজপাঠ্য এবং দৈনন্দিন জীবনে লেখার জন্য সহজ। নিচে প্রদর্শিত উদাহরণটি আদর্শ রুকাহ লিপি নয় কারণে এতে স্বরবর্ণে ব্যবহার রয়েছে। স্বরবর্ণ সাধারণত ব্যবহৃত হয় না।
তুরস্কে রুকাহকে উসমানীয় লিপি বলা হয়। কারণ উসমানীয় সাম্রাজ্যের যুগে অধিকাংশ দলিলপত্র এই লিপিতে লেখা হত। সহজে লেখার ক্ষমতার কারণে উসমানীয় তুরস্কে রুকাহ লিপি অধিকাংশ ক্ষেত্রে ব্যবহৃত হত। বই ও ম্যাগাজিনের শিরোনাম, বাণিজ্যিক বিজ্ঞাপনের ক্ষেত্রে এই লিপি ব্যবহৃত হয়। রুকাহ লিপিতে লেখা সহজ এবং দ্রুত লেখা যায়।
প্লাজমোডিয়াম
"Plasmodium" গণভুক্ত আণুবীক্ষণিক পরজীবী। এরা মানুষ ও আন্যান্য স্তন্যপায়ী প্রাণীর ম্যালেরিয়া রোগের জন্য দায়ী।
মোট আবিষ্কৃত প্রজাতি প্রায় ৬০টি।মাত্র ৪টি প্রজাতি মানবদেহে রোগ সৃষ্টি করে।
ম্যালেরিয়ার পোষক হল মানুষ।
ম্যালেরিয়ার বাহক হল স্ত্রী Anopheles মশকী।
৪৮ ঘন্টা পর কাঁপুনি দিয়ে জ্বর আসাই P.vivax জীবাণু সৃষ্ট ম্যালেরিয়ার প্রধান লক্ষণ।
Plasmodium vivax জীবাণু বহনকারী স্ত্রী Anopheles মশকী মানবদেহ থেকে রক্ত গ্রহণ করার সময় মশকীর লালার সাথে জীবাণু (স্পোরোজয়েট দশা) সুস্থ মানুষের দেহে প্রবেশ করে এবং রক্ত প্রবাহের সাথে ৩০মিনিটের মধ্যেই যকৃত কোষে চলে আসে।
এই জীবাণুর সুপ্তকাল ১২-২০ দিন অর্থাৎ সুস্থ দেহে জীবাণু প্রবেশের ১২-২০ দিন পর লক্ষণ প্রকাশ পায়।মানবদেহে এই জীবাণুর জীবনচক্রে প্রতিবার মেরোজয়েট দশা সৃষ্টির সময় গায়ে জ্বর দেখা দেয়।
ম্যালেরিয়া জ্বর হলে রক্ত পরীক্ষার মাধ্যমে নিশ্চিত হওয়া দরকার।ম্যালেরিয়া জ্বরের অনুমোদিত ওষুধ হল কুইনাইন। কুইনাইন দিয়ে তৈরি বিভিন্ন কোম্পানির ওষুধ হল ক্লোরোকুইন,নেভাকুইন,সালফাডক্সিন ইত্যাদি ওষুধ এর ব্যবস্থাপত্র দেওয়া হয়। কুইনাইন পাওয়া যায় Rubiaceae গোত্রর Cinchona officinalis নামক পুস্পক উদ্ভিদ থেকে।
স্ত্রী Anopheles মশকী এই জীবাণু বহন করে থাকে এবং এক রোগী থেকে অন্য সুস্থ দেহে সংক্রমণ ঘটিয়ে থাকে। তাই মশকী নিধনি ম্যালেরিয়া জ্বর প্রতিরোধের একমাত্র উপায়। মশকী নিধনের জন্য মশকীর প্রজনন ক্ষেত্র গুলো ধ্বংস করা,প্রজনন ক্ষেত্রে নিয়মিত ওষুধ ছিটানো, মশার লার্ভা ধ্বংস করা,জলাশয়ে মশকীর লার্ভা ভক্ষণকারী গাপ্পী,চেলা,খলিশা মাছ চাষ করা ইত্যাদি ব্যবস্থা গ্রহণ করা যেতে পারে। 
ঘরে মশারী ব্যবয়,মশকী নিধনকারী রাসায়নিক স্প্রে করা,মশকীরোধী ক্রিম ব্যবহার করা উচিত।
বাড়ির আশেপাশে প্রচুর পরিমাণে তুলসি গাছ লাগালে মশকীর উপদ্রব কম হয়।
মানুষের যকৃত ও লোহিত রক্তকণিকায় ম্যালেরিয়া পরজীবী অযৌন পদ্ধতিতে জীবনচক্র সম্পন্ন করে।
এ ধরণের "'অযৌন"' জননকে "'সাইজোগনি"' বলে। সাইজোগনি দুটি প্রধান পর্যায়ে বিভক্ত করা যায়-
হেপাটিক সাইজোগনি দুটি পর্যায়ের মাধ্যমে সংঘটিত হয়-
ট্রান্সলেশন (জীববিজ্ঞান)
mRNA থেকে পলিপেপটাইড তথা প্রোটিন সৃষ্টি করাকে বলা হয় ট্রান্সলেশন। ডিএনএ-'র ভাষা কে mRNA-এর মাধ্যমে প্রোটিনের ভাষায় রূপান্তর বা অনুবাদ করাই ট্রান্সলেশন।
দ্য ওয়ার্ল্ড ক্যান ওয়েট
দ্য ওয়ার্ল্ড ক্যান ওয়েট রক সংগীতের ব্যান্ড ৬৭ স্পেশাল এর প্রথম পূর্ণদৈর্ঘ্য অ্যালবাম। এর আগে তাদের দুইটি স্বল্পদৈর্ঘ্য অ্যালবাম প্রকাশিত হয়। অ্যালবামটি ২০০৫ সালে মুক্তি পায়।
নাসখ লিপি
নাসখ লিপি ( "/"; নাসখি বা তুর্কি নেসিহ বলেও পরিচিত) হল আরবি লিপির একটি শৈল্পিক লিখন পদ্ধতি। ইবনে মুকলা শিরাজি এর উদ্ভাবক বলে ধারণা করা হয়। নাসখ শব্দটির আরবি মূল "নাসখ" বা “অনুলিপি”। নাসখ কর্তৃক তার পূর্বসূরি কুফিক লিপি প্রতিস্থাপিত হয়েছে। এর মাধ্যমে তুলনামূলক দ্রুত লেখা যায়। কিছুটা পরিবর্তিত আকারে এই শৈলী আরবি, ফারসি, পশতু ও সিন্ধি ভাষায় ব্যবহার হয়।
সুলুস লিপির কিছু পরিবর্তনের মাধ্যমে নাসখ লিপির উদ্ভব হয়েছে। কুরআন, হাদিসের অনুলিপি তৈরীর জন্য এই লিপির ব্যবহার হত। এছাড়াও কুরআনের তাফসির ও কবিতা সংগ্রহ যেমন দিওয়ানের জন্যও নাসখের ব্যবহার ছিল। লিপিসমূহের মধ্যে এর ব্যবহার ছিল খুব বিস্তৃত।
নাসখ ও তালিক মিলে নাস্তালিক লিপির উদ্ভব হয়েছে। নাস্তালিক লিপির মাধ্যমে উর্দু, ফারসি, পাঞ্জাবি, কাশ্মিরি, পশতু ও উইঘুর ভাষা লেখা হয়।
তালিক লিপি
তালিক লিপি আরবি লিপির একটি ক্যালিগ্রাফিক শৈলী। ফারসি ভাষার প্রয়োজনীয়তা পূরণের জন্য এর প্রণয়ন করা হয়েছে। পারস্যায়িত সমাজগুলোতে এই লিপির ব্যাপক ব্যবহার ছিল। পরে নাস্তালিক লিপি দ্বারা তা প্রতিস্থাপিত হয়। তুর্কি ভাষা এবং অনেক সময় আরবি ভাষায় নাস্তালিককে তালিক বলে উল্লেখ করা হয়।
প্রথম বৌদ্ধ সঙ্গীতি
প্রথম বৌদ্ধ সঙ্গীতি গৌতম বুদ্ধের মৃত্যুর ঠিক পরেই বর্ষাকালের দ্বিতীয় মাসে রাজগৃহে অনুষ্ঠিত বৌদ্ধ ধর্মের ইতিহাসের প্রথম পরিষদ।
বিনয়পিটকের চূলবগ্গ অংশে প্রথম বৌদ্ধ সঙ্গীতি সম্বন্ধে পুঙ্খানুপুঙ্খ বর্ণনা রয়েছে। এই খন্ধক অনুযায়ী, কুশীনগরে গৌতম বুদ্ধের মৃত্যুর সময় তাঁর শিষ্য মহাকশ্যপ তাঁর নিকট উপস্থিত ছিলেন না। কুশীনগর যাত্রাকালে একজন উলঙ্গ সন্ন্যাসী তাঁকে গৌতম বুদ্ধের মৃত্যুর সংবাদ প্রদান করেন। সুভদ্দ নামক এক ভিক্ষু এই সংবাদে হতাশ ও ক্রন্দনরত ভিক্ষুদেরকে দুঃখপ্রকাশের বদলে আনন্দ প্রকাশ করতে বলেন। তিনি গৌতম বুদ্ধের প্রচলিত ধর্মাচার ত্যাগ করে নিজের খুশি মত জীবনযাপনের কথা বলেন। সুভদ্দের এই মতে মহাকশ্যপ গৌতম বুদ্ধের শিক্ষা ও ধম্মের পবিত্রতা রক্ষার ব্যাপারে আশঙ্কিত হয়ে পড়েন। গৌতম বুদ্ধের মৃত্যুর সঙ্গে সঙ্গেই তাঁর শিক্ষা যাতে অবলুপ্ত না হয়ে যায়, সেই উদ্দেশ্যে তিনি প্রথম বৌদ্ধ সঙ্গীতি আহ্বান করেন।
প্রথম বৌদ্ধ সঙ্গীতি ন্যাগ্রোধ গুহায় হয়েছিল বলে পরবর্তীকালে তিব্বতী গ্রন্থগুলিতে এবং গৃধ্রকূট পাহাড়ের ইন্দ্রসালা গুহায় হয়েছিল বলে অশ্বঘোষের বুদ্ধচরিতে উল্লেখ থাকলেও এক্ষেত্রে চূলবগ্গ অংশে উল্লিখিত রাজগৃহের নিকটবর্তী সপ্তপর্ণী গুহাকে প্রমাণ্য স্থান বলে মনে করা হয়। লোকোত্তরবাদ ঐতিহ্যানুসারে, বৈভর পাহাড়ের উত্তর দিকে এই বৌদ্ধ সঙ্গীতি হয়েছিল। সপ্তপর্ণী গুহা এই পাহাড়েই অবস্থিত বলে তিপিটকে উল্লেখিত রয়েছে। প্রশস্ত স্থান থাকায় ও খাদ্য ও প্রয়োজনীয় সামগ্রীর সরবরাহের সুব্যবস্থা থাকায় এই স্থানকে নির্বাচিত করা হয়। সম্রাট অজাতশত্রু খাদ্য ও বাসস্থানের সুব্যবস্থা করেছিলেন বলে মহাবংশ, সমন্তপসাদিকা ও তিব্বতী গ্রন্থগুলিতে উল্লেখ থাকলেও চূলবগ্গ অংশে অজাতশত্রুর কোন উল্লেখ নেই।
চূলবগ্গ ও দীপবংশ অনুযায়ী গৌতম বুদ্ধের মৃত্যুর সময় উপস্থিত ভিক্ষুদের মতের ভিত্তিতে সঙ্গীতিতে অংশগ্রহণের জন্য মহাকশ্যপ চারশো নিরানব্বইজন ভিক্ষুকে নির্বাচিত করেন। কিন্তু সঙ্গীতিতে গৌতম বুদ্ধের অন্যতম শিষ্য আনন্দের অন্তর্ভুক্তি নিয়ে বিবাদ উপস্থিত হয়। একজন অর্হত না হওয়ায় আনন্দের অংশগ্রহণের ব্যাপারে মহাকশ্যপের আপত্তি ছিল। তাঁর বিরুদ্ধে বেশ কিছু অভিযোগ আনা হয় বলে বিভিন্ন বৌদ্ধ গ্রন্থে উল্লেখ রয়েছে। সংঘে নারীদের প্রবেশের ব্যাপারে আনন্দের সক্রিয়তা, গৌতম বুদ্ধের মৃত্যুশয্যায় তাঁকে জলপান না করানো, গৌতম বুদ্ধের মৃতদেহে প্রথমে নারীদের স্পর্শ করানো ইত্যাদি অভিযোগের যথাযথ উত্তর দেওয়ায় সন্তুষ্ট ভিক্ষুগণ আনন্দকে সংগীতিতে যোগদানে অনুমতি প্রদান করেন। সুত্তপিটকের পাঁচটি নিকায়ের বিভিন্ন বিষয়কে প্রশ্নের আকারে উপস্থিত করা হয়, যার যথাযথ উত্তর আনন্দ দিতে সক্ষম হন, ফলে সুত্তপিটকের অবয়ব তৈরী করা সম্ভব হয়।।
সংঘের অনুমতিতে মহাকশ্যপ বিনয়ের বিভিন্ন পারাজিকা সম্বন্ধে প্রশ্ন উত্থাপন করেন। ভিক্ষুদের জীবনযাপন সম্বন্ধে এই নীতিমালার ব্যাপারে সমস্ত প্রশ্নের উত্তর ভিক্ষু উপলি দিতে সক্ষম হন। সেই অনুযায়ী, সংগীতিতে বিনয়পিটক সম্বন্ধে ঐকমত্য্য প্রতিষ্ঠিত হয়।
এই সংগীতিতে সিদ্ধার্থ গৌতমের সারথী ও পরবর্তীকালে তাঁর শিষ্য ভিক্ষু ছন্নের বিরুদ্ধে ব্যবস্থা নেওয়া হয়। ছন্ন একজন দাম্ভিক প্রকৃতির মানুষ ছিলেন এবং তিনি সংঘের কোন ভিক্ষুর প্রতিই শদ্ধা প্রদর্শন করতেন না। সংগীতির সমস্ত অংশগ্রহণকারী তাঁকে ব্রহ্মদণ্ড প্রদান করে সামাজিক ভাবে ত্যাগ করার কথা ঘোষণা করেন। এই সংবাদে ছন্ন অনুতপ্ত হন ও অর্হত প্রাপ্ত হন।
হেজাজি লিপি
হেজাজি লিপি () আরব উপদ্বীপের হেজাজ অঞ্চলে উদ্ভব হওয়া প্রথম দিককার আরবি লিপিগুলোর সামষ্টিক নাম। মক্কা ও মদিনা হেজাজ অঞ্চলের অন্তর্গত। ইসলামের উত্থানের যুগে এই লিপি ব্যবহৃত হত। মাশক ও কুফিকের মত হেজাজি লিপিও প্রাচীন লিপিগুলোর অন্যতম।
অন্যান্য আরবি লিপিগুলোর তুলনায় হেজাজি লিপু তুলনামূলকভাবে কৌণিক এবং ডান দিকে ঝুকে থাকে। এতে কোনো ফোটা বা স্বরচিহ্ন নেই, এটি শুধু ব্যঞ্জনবর্ণ নিয়ে গঠিত। মাইল নামে হেজাজি লিপির একটি শৈলী রয়েছে যা প্রাচীন কুরআনগুলোতে ব্যবহার হত। এই দুটি শব্দ অনেক সময় একে অন্যের পরিবর্তে ব্যবহৃত হয়।
অ্যাসাসিন'স ক্রিড ৪: ব্ল্যাক ফ্ল্যাগ
অ্যাসাসিন'স ক্রিড ৪: ব্ল্যাক ফ্ল্যাগ () ২০১৩ সালে ইউবিসফট মন্ট্রিয়েল দ্বারা প্রস্তুতকৃত এবং ইউবিসফট দ্বারা প্রকাশিত একটি ঐতিহাসিক কল্পকাহিনী, অ্যাকশন-অ্যাডভেঞ্চার, উন্মুক্ত বিশ্ব ভিডিও গেম। এটি অ্যাসাসিন'স ক্রিড সিরিজের মূল ধারার গেম, ২০১২ এর অ্যাসাসিন'স ক্রিড ৩ আধুনিক গল্পের পরিশিষ্ট ও তার ঐতিহাসিক কাহিনিসূত্র এর একটি প্রিকুয়েল। ভিডিও গেমটি প্রথম অক্টোবর ২০১৩ সালে প্লেস্টেশন ৩ এবং এক্সবক্স ৩৬০ এর মুক্তি পায় এবং পরবর্তীতে নভেম্বর ২০১৩ সালে নিনটেডো উইইউ, প্লেস্টেশন ৪, মাইক্রোসফট উইন্ডোজ এবং এক্সবক্স ওয়ান এর উপলব্ধ করা হয়।
একদিনের আন্তর্জাতিকে ব্যক্তিগত সর্বোচ্চ রানের তালিকা
একদিনের আন্তর্জাতিক (ওডিআই) ক্রিকেট খেলা আন্তর্জাতিক ক্রিকেট কাউন্সিলের পূর্ণ সদস্যসহ শীর্ষ ছয় সহযোগী ও অনুমোদনপ্রাপ্ত সদস্য দেশগুলোর মধ্যে অনুষ্ঠিত হয়। টেস্ট খেলার বাইরে একদিনের আন্তর্জাতিকে প্রতি দলের একটিমাত্র ইনিংস থাকে যার ওভার সংখ্যা নির্দিষ্টসংখ্যক। বর্তমানে প্রতি ইনিংস ৫০ ওভারব্যাপী। কিন্তু পূর্বে ইনিংসে ৫৫ কিংবা ৬০ ওভারের ছিল। ওডিআই ক্রিকেট খেলা লিস্ট এ ক্রিকেটের মর্যাদাপ্রাপ্ত। তাই, ওডিআই খেলাগুলোর পরিসংখ্যান ও রেকর্ড লিস্ট-এ রেকর্ডের সাথে যুক্ত হয়। জানুয়ারি, ১৯৭১ সালে অস্ট্রেলিয়া ও ইংল্যান্ডের মধ্যে প্রথমবারের মতো একদিনের আন্তর্জাতিক অনুষ্ঠিত হয়েছিল। এরপর থেকে ২৬ দলের মধ্যে তিন সহস্রাধিক ওডিআই অনুষ্ঠিত হয়েছে। খেলাগুলো দ্রুতহারে বৃদ্ধি পাচ্ছে কেননা, ওডিআই খেলার উপযোগী দেশের সংখ্যা বৃদ্ধি পাচ্ছে ও সংশ্লিষ্ট দেশগুলোর ক্রিকেট বোর্ডগুলো সর্বাধিক আর্থিক দিক দিয়ে সমৃদ্ধ হচ্ছে।
একদিনের আন্তর্জাতিকে ভারতীয় ক্রিকেট প্রতিভা শচীন তেন্ডুলকর প্রথম ব্যক্তি হিসেবে দ্বি-শতক হাঁকিয়েছেন। ২০১০ সালে গোয়ালিয়রের ক্যাপ্টেন রূপ সিং স্টেডিয়ামে দক্ষিণ আফ্রিকার বিপক্ষে এই কৃতিত্ব অর্জন করেন। এরপর থেকে এপ্রিল, ২০১৫ তারিখ পর্যন্ত সর্বমোট ৫জন ব্যাটসম্যান - শচীন তেন্ডুলকর, বীরেন্দ্র শেওয়াগ, মার্টিন গাপটিল, রোহিত শর্মা ও ক্রিস গেইল এ কৃতিত্বের দাবীদার।
একদিনের আন্তর্জাতিকে সর্বাধিক ২৬৪ রান করেছেন রোহিত শর্মা। ১৪ নভেম্বর, ২০১৪ তারিখে কলকাতার ইডেন গার্ডেনসে শ্রীলঙ্কার বিপক্ষে তিনি এই বিরল রেকর্ড স্থাপন করেন। এছাড়াও তিনি সর্বমোট দুইবার দ্বি-শতক হাঁকান। অন্যদিকে, ২০১৫ সালের ক্রিকেট বিশ্বকাপে মার্টিন গাপটিল সর্বাধিক অপরাজিত ২৩৭* রান করেছেন ওয়েস্ট ইন্ডিজের বিপক্ষে। এ বিশ্বকাপেই ওয়েস্ট ইন্ডিজের ক্রিস গেইল প্রথমবারের মতো বিশ্বকাপের ইতিহাসে দ্বি-শতক করেছেন।
অ্যাসাসিন'স ক্রিড
আস্যাসিন'স ক্রিড একটি অ্যাকশন-অ্যাডভেঞ্চার ভিডিও গেম সিরিজ যার মধ্যে মোট ৯ টি প্রধান গেম ও কিছু আনুষঙ্গিক উপাদান রয়েছে। গেমগুলো প্লেস্টেশন ৩, প্লেস্টেশন ৪, এক্সবক্স ৩৬০, এক্সবক্স ওয়ান, মাইক্রোসফট উইন্ডোজ, ম্যাক ওএস, নিন্টেন্ডো ডিএস, প্লেস্টেশন পোর্টেবল, প্লেস্টেশন ভাইটা, আইওএস, এইচপি ওয়েবওএস, অ্যানড্রয়েড, নোকিয়া সিমবিয়ান উইন্ডোজ ফোন, উই ইউ প্রভৃতি প্লাটফর্মের জন্য প্রকাশিত হয়েছে।
গেমগুলো বাস্তব দুনিয়ার কাল্পনিক ইতিহাসের উপর ভিত্তি করে নির্মিত হয়েছে। এখানে অ্যাসাসিন এবং টেমপ্লারদের মধ্যে যুদ্ধ দেখানো হয়েছে,যেখানে অ্যাসাসিনরা স্বেচ্ছায় শান্তির জন্য যুদ্ধ করে,আর টেমপ্লাররা ক্ষমতার মাধ্যমে শান্তি প্রতিষ্ঠা করতে চায়। ফ্র্যাঞ্চাইজিটি প্রধান গেমগুলোর একক খেলোয়াড়ের সংস্করণ ইউবিসফট মন্ট্রিল এবং বহু খেলোয়াড়ের সংস্করণ ইউবিসফট অ্যানেসি-তে নির্মিত হয়েছে। সিরিজটি জনসাধারণ এবং সমালোচকদের প্রশংসা লাভ করেছে। এপ্রিল ২০১৪ সাল পর্যন্ত সিরিজের ৭৩ মিলিয়ন কপি বিক্রি হয়েছে যা একে ইউবিসফটের সবচেয়ে ব্যবসাসফল সিরিজে পরিণত করেছে। সিরিজটি স্লোভানীয় লেখক ভ্লাদিমির বারতোলের উপন্যাস আলামুত থেকে অণুপ্রাণিত হয়েছে।
সামসুল হক
শহীদ সামসুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
সামসুল হকের জন্ম ব্রাহ্মণবাড়িয়া জেলার কসবা উপজেলার বাইদর ইউনিয়নের হাতুড়াবাড়ী গ্রামে। তিনি অবিবাহিত ছিলেন। সাত ভাই ও দুই বোনের মধ্যে সবার বড় ছিলেন সামসুল হক। তাঁর বাবার নাম আবদুর রাজ্জাক এবং মায়ের নাম চন্দ্র বানু।
ইপিআরে চাকরি করতেন সামসুল হক। কর্মরত ছিলেন সিলেট ইপিআর হেডকোয়ার্টার্সের অধীনে। ১৯৭১ সালে মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধে অংশ নেওয়ার পর যুদ্ধ করেন ২ নম্বর সেক্টরের গঙ্গাসাগর সাব-সেক্টর এলাকায়। লতুয়ামুড়া-চন্দ্রপুর যুদ্ধে তিনি শহীদ হন তিনি।
ব্রাহ্মণবাড়িয়া জেলার কসবা রেলস্টেশনের পাঁচ কিলোমিটার উত্তরে চন্দ্রপুর। ১৮ নভেম্বর মিত্রবাহিনীর একজন ব্রিগেডিয়ার জেনারেল গঙ্গাসাগর সাব-সেক্টরের অধিনায়ক আইনউদ্দিনকে (বীর প্রতীক) বলেন, তাঁরা যৌথভাবে চন্দ্রপুর-লতুয়ামুড়ায় আক্রমণ করতে চান। সেখানে ছিল পাকিস্তানি সেনাবাহিনীর শক্ত একটি ঘাঁটি। কিন্তু মিত্রবাহিনীর এই আক্রমণের পরিকল্পনা মুক্তিবাহিনীর গঙ্গাসাগর সাব-সেক্টরের অধিনায়কের মনঃপূত ছিল না। কারণ, চন্দ্রপুর গ্রামের সঙ্গেই লতুয়ামুড়া পাহাড়। পাহাড়ে আছে পাকিস্তানি সেনাদের সুরক্ষিত অবস্থান। চন্দ্রপুরে আক্রমণ করলে পাকিস্তানি সেনারা সহজেই মুক্তিযোদ্ধাদের ক্ষতি করতে পারবে। কিন্তু মিত্রবাহিনীর ব্রিগেডিয়ার তাঁর এ যুক্তি মানতে রাজি ছিলেন না। এই অবস্থায় আইনউদ্দিন তাঁকে অনুরোধ করেন, মুক্তিযোদ্ধা যতজন যাবেন, ততজন মিত্রবাহিনীর সেনাও আক্রমণে যাবেন। ব্রিগেডিয়ার এই অনুরোধ মেনে নেন। পরিকল্পনা অনুযায়ী ২২ নভেম্বর মিত্র ও মুক্তিবাহিনী যৌথভাবে পাকিস্তানি অবস্থানে আক্রমণ করে। মুক্তিবাহিনীর একটি দলে ছিলেন সামসুল হক। চন্দ্রপুরে সেদিন ভয়াবহ ও রক্তক্ষয়ী যুদ্ধ হয়। যুদ্ধে মিত্রবাহিনীর একজন মেজর, তিনজন জুনিয়র কমিশন অফিসারসহ ৪৫ জন এবং মুক্তিবাহিনীর লেফটেন্যান্ট খন্দকার আবদুল আজিজসহ ২২-২৩ জন শহীদ হন। আহত হন ৩৫ জন। সারা রাত ধরে যুদ্ধে চলে। একপর্যায়ে পাকিস্তানি সেনারা সেখান থেকে পিছু হটে যায়। মুক্তি ও মিত্রবাহিনী চন্দ্রপুর দখল করে। কিন্তু বেশিক্ষণ এই অবস্থান তাঁদের পক্ষে ধরে রাখা সম্ভব হয়নি। কয়েক ঘণ্টা পর পাকিস্তানি সেনারা আবার প্রচণ্ড আক্রমণ চালিয়ে চন্দ্রপুর-লতুয়ামুড়া দখল করে নেয়। ২৩ নভেম্বর বিকেলে মুক্তিযোদ্ধাদের একটি দল আহত ও শহীদ মুক্তিযোদ্ধাদের লাশ উদ্ধারের জন্য চন্দ্রপুরে যান। কিন্তু তাঁদের কয়েকজন পাকিস্তানিদের আক্রমণে শহীদ হন। ওই দলের সদস্যরা মাত্র আটজনের লাশ উদ্ধারে সক্ষম হন। পাকিস্তানি সেনারা যুদ্ধক্ষেত্রে পড়ে থাকা আহত মুক্তিযোদ্ধাদের খুঁজে খুঁজে হত্যা করে। চন্দ্রপুরের যুদ্ধে মুক্তিযোদ্ধারা সাহসিকতা ও বীরত্বের সঙ্গে যুদ্ধ করেও ব্যাপক ক্ষয়ক্ষতির মুখে পড়েন। এ যুদ্ধের পর তাঁদের মনোবলে বড় রকমের চিড় ধরে। কারণ, এত মুক্তিযোদ্ধা একসঙ্গে ২ নম্বর সেক্টরের কোনো রণাঙ্গনে শহীদ হননি।
শাহজাহান সিদ্দিকী
শাহজাহান সিদ্দিকী (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
শাহজাহান সিদ্দিকীর বাড়ি ব্রাহ্মণবাড়িয়া জেলার নবীনগর উপজেলার সাতমোড়া গ্রামে। ১৯৭১ সালে শাহজাহান সিদ্দিকী ঢাকা বিশ্ববিদ্যালয়ের স্নাতক শেষ বর্ষের ছাত্র ছিলেন। মুক্তিযুদ্ধ শুরু হলে তিনি প্রথমে নিজ এলাকায় যান। পরে ভারতে যান। মে মাস থেকে তাঁদের প্রশিক্ষণ শুরু হয়। তিনি পরে আরও কয়েকটি স্থানে সফলতার সঙ্গে অপারেশন করেন।
স্বাধীনতার পর সরকারি চাকরি করেছেন শাহাজাহান সিদ্দিকী। ২০০৭ সালে বাংলাদেশ সরকারের সচিব হিসেবে অবসর নেন।
১৯৭১ সালের ১৬ আগস্ট শেষ রাতে ঢাকা-চট্টগ্রাম মহাসড়কে কুমিল্লা জেলার অন্তর্গত দাউদকান্দি ফেরিঘাট, মেঘনা নদীতে নির্মিত হয়েছে সেতু উড়িয়ে দেয়ার অভিযানে অংশ নেন আটজন নৌকমান্ডো। তাঁদের দলনেতা ছিলেন শাহজাহান সিদ্দিকী। তাঁরা ভারত থেকে এসে আশ্রয় নিয়েছিলেন দাউদকান্দির বন্ধরামপুর গ্রামে। প্রত্যেক কমান্ডোর সঙ্গে একটি করে স্টেনগান, লিমপেট মাইন, ছুরি ও জোড়া ফিনস। নির্ধারিত দিন রেডিওর গানের মাধ্যমে সিগন্যাল পেয়ে শাহজাহান সিদ্দিকী অপারেশনের প্রস্তুতি শুরু করলেন। ১৬ আগস্ট সন্ধ্যায় নৌকমান্ডোরা খেয়েদেয়ে একটি ছইওয়ালা নৌকায় করে রওনা হলেন দাউদকান্দির ফেরিঘাটের উদ্দেশে। দূরত্ব প্রায় আট-নয় কিলোমিটার। চারদিক অন্ধকার। ধানখেতের মধ্য দিয়ে চলছে তাঁদের নৌকা; ধানখেতে পাতা নড়ার শব্দ, মাঝেমধ্যে ঝিঁঝি পোকার ক্ষীণ আওয়াজ; আর কোনো শব্দ নেই। ফেরিঘাট থেকে দেড়-দুই কিলোমিটার দূরত্বে এসে ছইওয়ালা নৌকা রেখে তাঁরা উঠলেন খোলা নৌকায়। ওখান থেকে ফেরিঘাটে পৌঁছাতে তাঁদের সময় লাগে ২০-২৫ মিনিট। ফেরিঘাটে প্রহরায় পাকিস্তানি সেনা আর তাদের সহযোগীরা। পাশেই তাদের ক্যাম্প। নৌ কমান্ডো শাহজাহান সিদ্দিকী ও তাঁর সহযোদ্ধারা পাকিস্তানিদের চোখ ফাঁকি দিয়ে লিমপেট মাইন লাগালেন দুটি ফেরি আর পন্টুনে। তারপর সাঁতার কেটে রওনা হলেন স্রোতের উজানে, নদীর উত্তর দিকে পূর্ব পাড়ে। নৌ কমান্ডোরা ছইওয়ালা নৌকার কাছে যখন পৌঁছালেন, তখন রাত আনুমানিক দুইটা ৪০ মিনিট। এর একটু পর শুরু হলো একের পর এক বিস্ফোরণ। শেষ রাতের নিস্তব্ধতা খানখান করে ফেরিঘাট ও আশপাশের তিন-চার কিলোমিটার এলাকা প্রকম্পিত। নদীর জল ও দুই পাড় কাঁপিয়ে বিকট শব্দে বিস্ফোরিত হলো নয়টি লিমপেট মাইন। ফেরিঘাটে প্রহরারত পাকিস্তানি সেনা ও তাদের সহযোগীদের মধ্যে হুড়োহুড়ি আর ছোটাছুটি। এরপর একটানা গোলাগুলি।
নরওয়েজীয় নোবেল কমিটি
নরওয়েজীয় নোবেল কমিটি () প্রতি বছর শান্তিতে নোবেল পুরস্কার বিজয়ী নির্বাচন করে থাকে, সুয়েডীয় শিল্পপতি আলফ্রেড নোবেল-এর এস্টেট পক্ষে, নোবেলের উইলের নির্দেশাবলীর উপর ভিত্তি করে।
এর পাঁচ সদস্য নরওয়েজীয় সংসদ কর্তৃক নিযুক্ত করা হয়, যা বর্তমানে এর রাজনৈতিক স্বভাব সামান্যই প্রতিনিধিত্ব করে। আলফ্রেড নোবেল তাঁর উইলে নরওয়েজীয় সংসদকে শান্তিতে নোবেল পুরস্কার বিজয়ী নির্বাচন করার দায়িত্ব অর্পণ করেছিলেন। সেসময় নরওয়ে এবং সুইডেন একই দেশ ছিলো ইউনিয়নের মাধ্যমে। নরওয়েজীয় সংসদ কর্তৃক নিযুক্ত হওয়া সত্ত্বেও, এই কমিটি একটি আলাদা অংশ একটি বেসরকারি পুরস্কার প্রদানের জন্য। সাম্প্রতিক দশকে, বেশিরভাগ কমিটির সদস্য অবসরপ্রাপ্ত রাজনীতিবিদ।
কমিটির সচিবালয় নরওয়েজীয় নোবেল ইনস্টিটিউটে, এর দ্বারা কমিটি সহায়তা পায়, এখানেই কমিটি বৈঠক হয় এবং বিজয়ীর নাম ঘোষিত হয়। যদিও পুরস্কার বিতরণী অনুষ্ঠান ১৯৯০ সাল থেকে অসলো সিটি হলে অনুষ্ঠিত হচ্ছে।
হোমিওস্ট্যাটিস
হোমিওস্ট্যাটিস ( also spelled homoeostasis (বুৎপত্তি Greek: ὅμοιος "homœos", "সম" and στάσις "stasis", "অবস্থায় রয়েছে")) হচ্ছে কোন একটি ব্যাবস্থার বৈশিষ্ট্য যার ফলে ঐ ব্যাবস্থার পরিবর্তনশীল বিষয়গুলো এমনভাবে নিয়ন্ত্রিত হয় যেন ব্যাবস্থার অভ্যন্তরীণ অবস্থা অপরিবর্তিত থাকে। এর উদাহরন হিসেবে উল্লেখ করা যেতে পারে তাপমাত্রা নিয়ন্ত্রণ অথবা, অম্লত্ব ও ক্ষারত্বের (pH) নিয়ন্ত্রণ।
সর্বপ্রথম এর ধারণা দেন ফ্রেঞ্চ শরীরতত্ত্ববিদ ক্লড বার্নার্ড ১৮৬৫ সালে। কিন্তু, ১৯২৬ সালে ওয়াল্টার ব্রাডফোর্ড ক্যানন শব্দটি প্রথম ব্যবহার করেন। শব্দটি মূলত জীবদের ক্ষেত্রে ব্যবহৃত হলেও থার্মোস্ট্যাটের মত স্বয়ংক্রিয় নিয়ন্ত্রণ ব্যাবস্থার () ক্ষেত্রেও ব্যবহৃত হয়। হোমিওস্ট্যাটিসে ব্যাবস্থার পরিবর্তন নির্ণয়ের জন্য একটি সেন্সর থাকে, একটি অবস্থা পরিবর্তনকারী যান্ত্রিক ব্যাবস্থা থাকে এবং এই দুইয়ের মাঝে নেগেটিভ ফিডব্যাক সমন্বয় থাকে।
ব্রিজিট বার্ডো
ব্রিজিট বার্ডো (ফরাসি: Brigitte Bardot) (জন্ম: সেপ্টেম্বর ২৮, ১৯৩৪) একটি ফরাসি সাবেক অভিনেত্রী এবং মডেল। তিনি শ্রেষ্ঠ পরিচিত এক যৌন চিহ্ন ১৯৫০ ও ১৯৬০ এবং ব্যাপকভাবে তার নামের প্রথম দ্বারা উল্লেখ করা হয়। আজ সে একটি পশু অধিকার কর্মী।
আন্তর্জাতিক ক্রিকেটে গ্রায়েম স্মিথের শতরানের তালিকা
গ্রায়েম স্মিথ হলেন একজন অবসরপ্রাপ্ত দক্ষিণ আফ্রিকান ক্রিকেটার যিনি ২০০২ সাল থেকে ২০১৪ সাল পর্যন্ত আন্তর্জাতিক ক্রিকেটে প্রতিনিধিত্ব করেন। ১২ বছরের সুদীর্ঘ কর্মজীবনে তিনি শতরান করেছেন (১০০ বা তার অধিকন রান একক ইনিংস) যথাক্রমে টেস্ট ক্রিকেটে ২৭টি এবং একদিনের আন্তর্জাতিক (ওডিআইয়ে) ১০টি। ২০১৪ সালের মে এর হিসাব অনুযায়ী তিনি তার দেশীয় খেলোয়াড় জ্যাক ক্যালিস এর পরে ৩৭টি আন্তর্জাতিক শতকের অধিকারী।
নেপাল জাতীয় মহিলা ক্রিকেট দল
নেপাল জাতীয় মহিলা ক্রিকেট দল আন্তর্জাতিক ক্রিকেটে জাতীয় মহিলা ক্রিকেট দল হিসেবে নেপালের প্রতিনিধিত্ব করে। ২০০৭ সালে জুলাইয়ে মালয়েশিয়ায় অনুষ্ঠিত এশিয়ান ক্রিকেট কাউন্সিল নারী টুর্নামেন্টন্টে আন্তর্জাতিক ক্রিকেটে তাদের অভিষেক হয়।
সিনি লিপি
সিনি লিপি আরবি লিপির চৈনিক ইসলামী চারুলিপি। যেকোনো চৈনিক ইসলামী চারুলিপিকে সিনি বলা যেতে পারে তবে সাধারণত চৈনিক চারুলিপির সদৃশ মোটা ও শেষের দিকে সরু হয়ে যাওয়া শৈলীকেই সিনি বলা হয়। পূর্বাঞ্চলীয় চীনের মসজিদগুলোতে এই লিপির বেশ ব্যবহার রয়েছে। এছাড়াও কানসু, নিংশিয়া ও শানশি প্রদেশেও এর ব্যবহার রয়েছে। সিনি চারুলিপির একজন বিখ্যাত চারুলিপিকর হলেন হাজি নুরদীন মি গুয়ানজিয়ান।
গ্রীন-টাও থিওরেম
সংখ্যাতত্ত্বে গ্রীন-টাও থিওরেম প্রমাণ করেছেন বেন গ্রীন এবং টেরেন্স টাও যুগ্মভাবে, ২০০৪ সালে। এই উপপাদ্য বলে যে, মৌলিক সংখ্যার ধারা অবাধভাবে পাটিগণিতীয় প্রগ্রমণে পাওয়া যেতে পারে। অন্য কথায়, kটি পদ নিয়ে পাটিগণিতীয় প্রগ্রমণ থাকবে, যেখানে k যেকোনো একটি স্বাভাবিক সংখ্যা। এই প্রমাণটি "Szemerédi's theorem" এর বর্ধিত রূপ।
২০০৬ সালে টেরেন্স টাও এবং টামার জিগনার বহুপদী প্রগমণকে বর্ণনা করতে এই ফল ব্যবহার করেছিলেন।
চার্লস কভেন্ট্রি
চার্লস কেভিন কভেন্ট্রি (জন্ম: ৮ মার্চ, ১৯৮৩) মিডল্যান্ডসের কুইকুই এলাকায় জন্মগ্রহণকারী জিম্বাবুয়ের ক্রিকেটার। ডানহাতি ব্যাটসম্যান হিসেবে জিম্বাবুয়ে ক্রিকেট দলের পক্ষে খেলেছেন। এছাড়াও মাঝে-মধ্যে উইকেট-রক্ষকের দায়িত্ব পালন করেছেন। চার্লস কভেন্ট্রি একদিনের আন্তর্জাতিকে তৎকালীন ব্যক্তিগত সর্বোচ্চ রানের রেকর্ড গড়েছিলেন। বর্তমানে তিনি দুবাইয়ের ক্লাব ক্রিকেটে প্রতিনিধিত্ব করছেন।
মাত্র ১৫ বছর বয়সে লোগান কাপে অভিষিক্ত হন। জিম্বাবুয়ে অনূর্ধ্ব-১৯ পর্যায়ের ক্রিকেট দলে খেলাসহ ২০০১-০২ মৌসুমে নিউজিল্যান্ডে অনুষ্ঠিত অনূর্ধ্ব-১৯ ক্রিকেট বিশ্বকাপে দলের সদস্য ছিলেন। জিম্বাবুয়ের ঘরোয়া ক্রিকেট প্রতিযোগিতায় মাতাবেলেল্যান্ড তুস্কার্স দলে খেলেছেন। 
ঘরোয়া ক্রিকেটে দূর্দান্ত ফলাফল অর্জন করায় ২০০৩ সালে ইংল্যান্ড সফরে জাতীয় দলের সদস্য মনোনীত হন। ব্রিস্টলে অনুষ্ঠিত একদিনের আন্তর্জাতিকে উদ্বোধনী ব্যাটসম্যান হিসেবে মাঠে নামেন। কিন্তু ১০ বল মোকাবেলা করে তিনি মাত্র ৩ রান সংগ্রহ করেছিলেন। ফলে অস্ট্রেলিয়া সফরের জন্য মনোনীত হননি। ২০০৫ সালে পুণরায় দলে অন্তর্ভুক্ত হন। নিউজিল্যান্ডের বিপক্ষে জিম্বাবুয়ের করুণ পরাজয়ে দলে তিনি ২৫ রান তোলেন। পরের তিনটি ওডিআইয়ে যথাক্রমে ০, ৩৫ ও ৭৪ রান তোলেন।
একদিনের আন্তর্জাতিকে অপরাজিত ১৯৪* রান করে যৌথভাবে সাঈদ আনোয়ারের সাথে সর্বোচ্চ রান সংগ্রহ করেন। পরবর্তীকালে ২৪ ফেব্রুয়ারি, ২০১০ তারিখে ভারতের ব্যাটিং প্রতিভা শচীন তেন্ডুলকর ২০০ রান তুলে ঐ রেকর্ড ভঙ্গ করেন। কিন্তু তার ঐ ইনিংস স্বত্ত্বেও জিম্বাবুয়ে দল পরাজিত হয়। এ ক্ষেত্রে তিনি অস্ট্রেলীয় ম্যাথু হেইডেনের ১৮১ রানের রেকর্ড ভঙ্গ করেন।
ফ্যাশন
ফ্যাশন () হল জনপ্রিয় যে কোন শৈলী বা রীতি| এটি বিভিন্ন ক্ষেত্রের হতে পারে: বিশেষত পোশাক, জুতো, ব্যবহারিক জিনিসপত্র, সাজসজ্জা, দেহসজ্জা এবং আসবাবপত্রের ক্ষেত্রে বেশী ব্যবহৃত হয়। ফ্যাশন মৌলিক ও পরিবর্তনশীল হয়, এবং একজন ব্যক্তি অভ্যাসগতভাবে যে শৈলীতে স্বাচ্ছন্দ্যবোধ করে সেটাই তার ফ্যাশন| তবে, কারিগরী দিক থেকে পোশাকীয় পরিভাষাগুলোর সঙ্গে ফ্যাশন পরিভাষাটির যোগসূত্র বৃদ্ধি পাওয়ার সাথে সাথে শব্দটি জমকালো বা মুল্যবান পোশাক বা ব্যবহার্য বোঝাতে অধিক ব্যবহৃত হচ্ছে| পুরুষ ও নারীদের জন্য বেশীরভাগ ক্ষেত্রেই পৃথক ফ্যাশনের প্রচলন দেখা যায়, তবে কিছু ক্ষেত্রে উভয়ের উপযোগী অভিন্ন ফ্যাশনও পাওয়া যায়।
দিওয়ানি
দিওয়ানি হল আরবি লিপির একটি ক্যালিগ্রাফিক শৈলী। উসমানীয় শাসনামলে এই রীতির উদ্ভব হয়। হুসাম রুমি এর উদ্ভাবন করেন। প্রথম সুলাইমানের সময় এই লিপির জনপ্রিয়তা শীর্ষে পৌছায়।
দিওয়ানি লিপি উসমানীয় দিওয়ানে ব্যবহৃত হত বলে এরূপ নামকরণ করা হয়েছে। এর নিয়ম সবার কাছে জানা ছিল না এবং শুধু দক্ষ ব্যক্তি ও কিছু কৃতি ছাত্ররাই এ ব্যাপারে বিজ্ঞ ছিলেন। রাজকীয় ফরমান প্রভৃতি এই লিপিতে লেখা হত।
দিওয়ানি লিপি দুই ভাগে বিভক্ত:
দিওয়ানি লিপি সৌন্দর্যের কারণে বৈশিষ্ট্যমন্ডিত। ছোট আকারের নমুনা বড় নমুনার তুলনায় বেশি সুন্দর বিবেচিত হয়। শৈল্পিক কারণে এখনো বিভিন্ন উপলক্ষকে কেন্দ্র করে এই লিপির ব্যবহার হয়।
ধর্মনিরপেক্ষ সংগঠনের তালিকা
ধর্মনিরপেক্ষ সংগঠন বর্তমান জীবনে শুধুমাত্র মানবতার জন্য ভালো চিন্তার উপর ভিত্তি করে করা নৈতিক মান প্রচার করে, কোনো অতিপ্রাকৃত ধারণা ছাড়া, যেমন ঈশ্বর বা পরকাল। "ধর্মনিরপেক্ষতা" শব্দটি জর্জ জ্যাকব হলোউক দ্বারা উদ্ভাবিত, মূলত এই ধরনের কথাই বলা হয়। "ধর্মনিরপেক্ষতা" ধর্ম বিষয়ে নিরপেক্ষ রাষ্ট্রের কথা বোঝাতে পারে, যে সরকার ধর্ম বিষয়ে নিরপেক্ষ হবে এবং গির্জা এবং রাষ্ট্র পৃথক হবে। অধিকাংশ প্রতিষ্ঠান ধর্মনিরপেক্ষতার দুটি ব্যাখ্যাই সমর্থন করে।
প্রাক্তন-সমকামী আন্দোলন
প্রাক্তন-সমকামী আন্দোলন () হল সেসব ব্যক্তি বা প্রতিষ্ঠান দ্বারা পরিচালিত আন্দোলন যারা সমকামী বা উভকামী ব্যক্তিদের উক্ত সম্পর্ক থেকে বেরিয়ে আসার বা নিবৃত থাকার প্রস্তাব করেন এবং বিপরীতকামী সম্পর্কে প্রবেশ করতে উৎসাহ ও সহায়তা প্রদান করে। সাধারণত এমন ব্যক্তিরা এ আন্দোলনকে চালিত করেন, যারা পূর্বে সমকামী বা উভকামী ছিলেন কিন্তু এখন নেই অথবা সাধারণভাবে এ ধরনের সম্পর্ক থেকে বিরত থাকেন।
সূরা আশ-শুআরা
সূরা আশ শুআরা , (, (কবিগণ), মুসলমানদের ধর্মীয় গ্রন্থ কুরআনের ২৬ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ২২৭ টি।
২২৪ আয়াত থেকে সূরাটির নামটি গৃহীত হয়েছে।
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু।
১. ত্বা, সীন, মীম।
২. এগুলো সুস্পষ্ট কিতাবের আয়াত।
৩. তারা বিশ্বাস করে না বলে আপনি হয়তো মর্মব্যথায় আত্নঘাতী হবেন।
৪. আমি যদি ইচ্ছা করি, তবে আকাশ থেকে তাদের কাছে কোন নিদর্শন নাযিল করতে পারি। অতঃপর তারা এর সামনে নত হয়ে যাবে।
৫. যখনই তাদের কাছে রহমান এর কোন নতুন উপদেশ আসে, তখনই তারা তা থেকে মুখ ফিরিয়ে নেয়।
৬. তারা অবশ্যই উপদেশকে প্রত্যাখান করেছে। তারা যা নিয়ে হাসি ঠাট্টা করছে, খুব শীঘ্রই তার সত্যতা সম্বন্ধে জানতে পারবে ।
৭. তারা কি পৃথিবীর দিকে তাকিয়ে দেখে না ? সেখানে আমি পরম সুন্দর নানা রকম কত কি সৃষ্টি করেছি ।
৮. অবশ্যই এটা একটা নিদর্শন। কিন্তু তাদের অধিকাংশ তা বিশ্বাস করে না।
৯. আর নিশ্চয়ই তোমাদের প্রভু মহা শক্তিশালী , পরম করুণাময় ।
১০. দেখো, তোমার প্রভু মুসাকে ডেকে বলেছিলো, "তুমি অন্যায়কারী সম্প্রদায়ের নিকট যাও
১১."ফেরাউনের সম্প্রদায়ের নিকট; তারা কি আল্লাহ্‌কে ভয় করবে না ? "
১২.সে বলল, হে আমার পালনকর্তা, আমার আশঙ্কা হচ্ছে যে, তারা আমাকে মিথ্যাবাদী বলে দেবে।
১৩. এবং আমার মন হতবল হয়ে পড়ে এবং আমার জিহবা অচল হয়ে যায়। সুতরাং হারুনের কাছে বার্তা প্রেরণ করুন।
১৪.আমার বিরুদ্ধে তাদের অভিযোগ আছে। অতএব আমি আশংকা করি যে, তারা আমাকে হত্যা করবে।
১৫. আল্লাহ্ বললেন, “কখখনো না, তোমরা দু’জন যাও আমার নিদর্শনগুলো নিয়ে, আমি তোমাদের সাথে সবকিছু শুনতে থাকবো।
১৬. ফেরাউনের কাছে যাও এবং তাকে বলো, রব্বুল আলামীন আমাদের পাঠিয়েছেন,
১৭. যাতে তুমি বনী ইসরাঈলকে আমাদের সাথে পাঠিয়ে দাও সে জন্য।”
১৮. ফেরাউন বললো, “আমরা কি তোমাকে আমাদের এখানে প্রতিপালন করিনি যখন ছোট্ট শিশুটি ছিলে? বেশ ক’টি বছর আমাদের এখানে কাটিয়েছো,
১৯.তুমি সেই-তোমরা অপরাধ যা করবার করেছ। তুমি হলে কৃতঘ্ন।
২০.মূসা বলল, আমি সে অপরাধ তখন করেছি, যখন আমি ভ্রান্ত ছিলাম।
বোম্বাই প্রমাণ সময়
বোম্বাই প্রমাণ সময় ছিল ব্রিটিশ ভারতের দুটি প্রধান সময় অঞ্চলের একটি। ১৮৮৪ সালে মার্কিন যুক্তরাষ্ট্রের ওয়াশিংটন ডি. সি.-তে আয়োজিত ইন্টারন্যাশানাল মেরিডিয়ান কনফারেন্সে এই অঞ্চল চালু হয়। সেই সময় ঠিক হয়েছিল যে ভারতের দুটি সময় অঞ্চল থাকবে। একটি ৯০ ডিগ্রি পূর্ব দ্রাঘিমাকে ব্যবহার করে কলকাতার সময় অঞ্চল এবং অপরটি ৭৫ ডিগ্রি পূর্ব দ্রাঘিমাকে অবলম্বন করবে বোম্বাইয়ের (অধুনা মুম্বই) সময় অঞ্চল। বোম্বাই প্রমাণ সময় গ্রিনউইচ মিন টাইমের ৪ ঘণ্টা ৫১ মিনিট অগ্রবর্তী।
বোম্বাই প্রমাণ সময়কে ভারতীয় প্রমাণ সময়ে রূপান্তরিত করতে অসুবিধা হয়। ১৯০৬ সালের ১ জানুয়ারি ভারতীয় প্রমাণ সময় গৃহীত হয়। এই সময় বিশিষ্ট স্বাধীনতা সংগ্রামী বাল গঙ্গাধর তিলক একটি বোমা বিস্ফোরণের ঘটনায় অভিযুক্ত হয়েছিলেন। জনসাধারণের সরকারবিরোধী মনোভাব দেখে বিশিষ্ট ব্যারিস্টার ফিরোজশাহ মেহতা সময় অঞ্চল পরিবর্তনের বিরোধিতা করেন। তিনি বোম্বাই পৌরসংস্থার কাজ কিছুদিন বন্ধ রাখতে সক্ষম হয়েছিলেন। তাঁর যুক্তি ছিল, সরকার মানুষের বিশ্বাস অর্জনে ব্যর্থ হয়েছেন। জনসাধারণের সরকারবিরোধী মনোভাব দেখে বোম্বাই প্রমাণ সময়কে ভারতীয় প্রমাণ সময়ে মিশিয়ে দেওয়ার সিদ্ধান্ত স্থগিত রাখা হয়। ১৯৫৫ সালে বোম্বাই প্রমাণ সময় পরিত্যক্ত হয়।
ক্রিয়ার কাল
ক্রিয়ার যে রূপের দ্বারা ক্রিয়া ঘটার বিভিন্ন সময় বোঝায়, সেই সময়কে ক্রিয়ার কাল বলা হয়।
অথবা
কার্য সম্পন্ন হওয়ার সময়কেই ক্রিয়ার কাল বা কাল বলে।
ক্রিয়ার কাল তিন প্রকার।
ক্রিয়ার যে রূপের দ্বারা ক্রিয়া এখন ঘটছে বোঝায় সেই সময়কে বর্তমান কাল বলে ।
বর্তমান কালকে চার ভাগে ভাগ করা হয়।
যে ক্রিয়ার কাজটি বর্তমানে সাধারণভাবে ঘটে বা হয়, তাকে সাধারণ বর্তমান বা নিত্যবৃত্ত বর্তমান কাল বলা হয়। যেমন :
যে ক্রিয়ার কাজ বর্তমানে ঘটছে বা চলছে, এখনো শেষ হয়ে যায়নি, তাকে ঘটমান বর্তমান কাল বলা হয়। যেমন:
যে ক্রিয়া কিছু আগে শেষ হয়েছে কিন্তু তার ফল এখনো রয়েছে, তাকে পুরাঘটিত বর্তমান কাল বলা হয়। যেমন:
যখন কাওকে কিছু করতে বলা হয় যেমন অনুরোধ বা আদেশ করা, তখন বর্তমান কালের সেই অবস্থাকে বর্তমান অনুজ্ঞা বলা হয়। যেমন:
ক্রিয়ার যে রূপের দ্বারা ক্রিয়া পূর্বে কোন এক সময় সংঘটিত হয়েছে, সেই সময়কে অতীত কাল বলে ।
অতীত কালকে চার ভাগে ভাগ করা।
যে ক্রিয়া অতীত কালে সাধারণভাবে সংঘটিত হয়েছে, তাকে সাধারণ অতীত কাল বলা হয়। যেমন :
যে ক্রিয়া অতীতে প্রায়ই ঘটত এমন বোঝায়, তাকে নিত্যবৃত্ত অতীত কাল বলা হয়। যেমন :
যে ক্রিয়া অতীত কালে চলেছিল, তখনো শেষ হয়নি বোঝায়, তাকে ঘটমান অতীত কাল বলা হয়। যেমন:
যে ক্রিয়া অনেক আগেই শেষ হয়ে গেছে, তার কালকে পুরাঘটিত অতীত কাল বলা হয়। যেমন:
ক্রিয়ার যে রূপের দ্বারা ক্রিয়া ভবিষ্যতে কোন একসময় ঘটবে সেই সময়কে ভবিষ্যৎ কাল বলা হয়।
যে ক্রিয়া পরে বা ভবিষ্যতে সাধারণভাবে সংঘটিত হবে, তার কালকে সাধারণ ভবিষ্যৎ কাল বলা হয়। যেমন- 
যে ক্রিয়ার কাজ ভবিষ্যতে শুরু হয়ে চলতে থাকবে, তার কালকে ঘটমান ভবিষ্যৎ কাল বলা হয়। যেমন: 
যে ক্রিয়া সম্ভবত ঘটে গিয়েছে এবং সেটি বোঝাতে সাধারণ ভবিষ্যৎ কালবোধক শব্দ ব্যবহার করা হয়, এমন হলে তার কালকে পুরাঘটিত ভবিষ্যৎ কাল বলা হয়। অনেকে একে "সন্দেহ অতীত"ও বলে থাকেন। যেমন:
যখন কোনও আদেশ, অনুরোধ বা প্রার্থনা ভবিষ্যতের জন্য করা হয় তখন তাকে ভবিষ্যৎ অনুজ্ঞা বলা হয়। যেমন:
শেওড়াফুলি—বিষ্ণুপুর ব্রাঞ্চ লাইন
শেওড়াফুলি—বিষ্ণুপুর ব্রাঞ্চ লাইন (পূর্বতন শেওড়াফুলি—তারকেশ্বর ব্রাঞ্চ লাইন) হল হাওড়া—বর্ধমান মেন লাইনের্ শেওড়াফুলি ও বিষ্ণুপুর রেল স্টেশনের মধ্যে সংযোগরক্ষাকারী রেল লাইন। এই দীর্ঘ লাইনটি ভারতের পশ্চিমবঙ্গ রাজ্যের হুগলি ও বাঁকুড়া জেলার মধ্যে প্রসারিত। শেওড়াফুলি হাওড়া স্টেশন থেকে দূরে অবস্থিত। এটি কলকাতা শহরতলি রেল ব্যবস্থার অংশ। এই লাইনের একাংশ এখন নির্মাণাধীন এবং এর স্টেশনগুলি পর্যায়ক্রমে চালু হচ্ছে।
১৮৮৫ সালের ১ জানুয়ারি শেওড়াফুলি—তারকেশ্বর ব্রাঞ্চ লাইনটি চালু করে তারকেশ্বর রেল কোম্পানি। ইস্ট ইন্ডিয়ান রেলওয়ে কোম্পানি এই পথে রেল চালাত। ১৯১৫ সালে তারকেশ্বর রেল কোম্পানিকে অধিগ্রহণ করে নেয় ইস্ট ইন্ডিয়ান রেলওয়ে কোম্পানি।
১৯১৭ সালে হাওড়া-বর্ধমান কর্ড লাইন চালু হয়। এই লাইনটি কামারকুন্ডু রেল স্টেশনে শেওড়াফু্লি—তারকেশ্বর ব্রাঞ্চ লাইনকে ক্রস করে।
১৮৮৫ সালে বেঙ্গল প্রভিন্সিয়াল রেলওয়ে তারকেশ্বর—মগরা ন্যারোগেজ রেল চালু করে। এই লাইনটি ১৯৫৬ সালে বন্ধ করে দেওয়া হয়। ২০০৯-১০ সালে রেল বাজেটে তারকেশ্বর—মগরা লাইনটির সংস্কারের প্রস্তাব দেওয়া হয়েছিল।
১৯৫৭ সালে শেওড়াফুলি—তারকেশ্বর ব্রাঞ্চ লাইনটির প্রথম ৩,০০০ ভোল্ট ডিসি ব্যবস্থায় বৈদ্যুতীকরণ করা হয়। এরপর রেল এসি ব্যবস্থা নেওয়ার সিদ্ধান্ত নিলে ১৯৬৭ সালে লাইনটি ২৫ কেভি এসি ব্যবস্থায় রূপান্তরিত করা হয়। বৈদ্যুতীকরণের পর এই লাইনে ইএমইউ চালু হয়।
১৯৯৯-২০০০ সালে তারকেশ্বর—বিষ্ণুপুর প্রকল্পটির প্রস্তাব পাস হয়। কিন্তু পরবর্তী এক দশকে এই প্রকল্পের কাজ বিশেষ এগোয়নি। ২০০৯ সালে মমতা বন্দ্যোপাধ্যায় রেলমন্ত্রী হওয়ার পর এই কাজ আবার শুরু হয়। ২০০৩ সালে পূর্ব রেল এই প্রকল্পের বিস্তারিত রিপোর্ট দিয়েছিল। প্রস্তাবিত সম্পূর্ণ বৈদ্যুতিক লাইনটি তিন ভাগে বিভক্ত ছিল: তারকেশ্বর—আরামবাগ (২৬ কিলোমিটার), আরামবাগ—কোদাবাড়ি (১৬ কিলোমিটার) ও কোদাবাড়ি—বিষ্ণুপুর (৪৪ কিলোমিটার)।
২০১০ সালের ২৫ এপ্রিল তারকেশ্বর—তালপুকুর সেক্টরে ট্রেন চলাচল শুরু হয়। ২০১২ সালের ৪ জুন তালপুকুর—আরামবাগ লাইনে ট্রেন চলাচল শুরু হয়।
লাইন উদ্বোধন করার সময় পশ্চিমবঙ্গের মুখ্যমন্ত্রী মমতা বন্দ্যোপাধ্যায় জানিয়েছিলেন, আরামবাগ রেল স্টেশনটি পশ্চিমবঙ্গের প্রাক্তন মুখ্যমন্ত্রী প্রফুল্লচন্দ্র সেনের নামে ও মায়াপুর রেল স্টেশনটি রামমোহন রায়ের নামে নামাঙ্কিত হবে।
ওভারহেড বৈদ্যুতীকরণ না থাকায় রেল প্রথম দিকে ডিজেল-ইলেকট্রিক মাল্টিপল ইউনিট (ডেমু) ট্রেন চালাত। ২০১২ সালের ১৬ সেপ্টেম্বর তৎকালীন রেলমন্ত্রী মুকুল রায় তারকেশ্বর পর্যন্ত বৈদ্যুতিক লাইন উদ্বোধন করেন।
২০০৯-১০ সালের রেল বাজেটে বিষ্ণুপুর বিষ্ণুপুর—গোকুলনগর সেক্টরের সম্পূর্ণ হওয়ার উল্লেখ আছে।
পৌষমেলা
পৌষমেলা হল ভারতের পশ্চিমবঙ্গ রাজ্যের বীরভূম জেলার শান্তিনিকেতনে অনুষ্ঠিত একটি বার্ষিক মেলা ও উৎসব। প্রতি বছর ৭ পৌষ এই মেলা শুরু হয় এবং চলে তিন দিন ধরে। তবে দোকানিরা সারা পৌষ মাস ধরেই মেলাপ্রাঙ্গনে দোকান দিতে পারেন। এই মেলার অন্যতম প্রধান বৈশিষ্ট্য হল বাংলা লোকসংগীতের (বিশেষত বাউল গান) অনুষ্ঠান।
১৮৪৩ সালের ২১ ডিসেম্বর (১২৫০ বঙ্গাব্দের ৭ পৌষ) দেবেন্দ্রনাথ ঠাকুর কুড়ি জন অনুগামীকে নিয়ে রামচন্দ্র বিদ্যাবাগীশের থেকে ব্রাহ্মধর্ম গ্রহণ করেন। এটিই শান্তিনিকেতনের "পৌষ উৎসবে"র মূল ভিত্তি।
১৮৯১ সালের ২১ ডিসেম্বর (১২৯৮ বঙ্গাব্দের ৭ পৌষ) শান্তিনিকেতনে একটি ব্রাহ্মমন্দির স্থাপিত হয়। ১৮৯৪ সালে ব্রাহ্মমন্দিরের প্রতিষ্ঠাবার্ষিকী স্মরণে মন্দিরের উল্টোদিকের মাঠে একটি ছোটো মেলা আয়োজন করা হয়েছিল। পরবর্তীকালে শান্তিনিকেতনের সেই পৌষমেলা শুধুমাত্র বীরভূম জেলার নয়, অন্যান্য অঞ্চলের পর্যটকেদেরও আকর্ষণের কেন্দ্রবিন্দু হয়ে ওঠে।
প্রথম দিকে ব্রাহ্মমন্দিরের (যা কাঁচমন্দির নামেও পরিচিত) উত্তর দিকের মাঠে মেলা আয়োজিত হত। সেই দিন সান্ধ্য উপাসনার পর বাজি পোড়ানো হত। পরে মেলার আয়তন বৃদ্ধি পেলে শান্তিনিকেতনের পূর্বপল্লীর মাঠে মেলার আয়োজন শুরু হয়।
পৌষ উৎসব শুরু হয় ৭ পৌষ (২৩ ডিসেম্বরের কাছাকাছি কোনো তারিখ) তারিখে। ভোরবেলায় সানাই বাদনের আয়োজন করা হয়। বৈতালিক দল গান গাইতে গাইতে আশ্রম পরিক্রমা করে। এরপর ছাতিমতলায় উপাসনার আয়োজন করা হয়। এরপর উপস্থিত সবাই গান গাইতে গাইতে উত্তরায়নে উপস্থিত হন।
ছাতিমতলার উপাসনার আগে কোনো বৈকালিক হয়না
পৌষমেলায় বাংলা লোকসংগীত (বিশেষত বাউল গানের) আয়োজন করা হয়। লোকসংগীতের সঙ্গে লোকনৃত্য ও লোকক্রীড়ার অনুষ্ঠান হয়। এই মেলায় পশ্চিমবঙ্গের সকল অঞ্চলের সাংস্কৃতিক নিদর্শনের প্রদর্শনী হয়। শান্তিনিকেতনের ছাত্রছাত্রীরা নাচ, গান ও নাটকের আয়োজন করেন। প্রত্যেক দিনই ভিন্ন ভিন্ন ধরনের অনুষ্ঠান আয়োজিত হয়। মেলার শেষ দিনটি শান্তিনিকেতনের ব্যক্তিত্বদের প্রতি উৎসর্গিত।
এ তাবত পৌষমেলার সময় কোনো নাচ গান নাটক দেখিনি । ভুল তথ্য না দেওযাই ভালো।
মেলায় প্রায় ১,৫০০টি স্টল দেওয়া হয়। মেলা উপলক্ষে তিন দিনে ১০,০০০ পর্যটক সমাবেশ হয় এখানে। সরকারি হিসেব অনুযায়ী, শান্তিনিকেতনে প্রতিদিন গড়ে ৩,৫০০ পর্যটক আসেন। কিন্তু পৌষ উৎসব, বসন্ত উৎসব, রবীন্দ্রপক্ষ ও নববর্ষ উপলক্ষে শান্তিনিকেতনে দৈনিক ৪০,০০০ বা তারও বেশি পর্যটক আসেন। তবে শান্তিনিকেতনে পর্যটক নিবাসের সংখ্যা মাত্র ৮৫ এবং তাতে সর্বাধিক ১,৬৫০ জনের থাকার ব্যবস্থা থাকায় সবাই শান্তিনিকেতনে থেকে যেতে পারেন না। যদিও এখানে বিভিন্ন উৎসব উপলক্ষে ভাড়ায় ঘর পাওয়া যায়।
স্থানীয় ছাপা কাপড়ের সামগ্রী ও কুটির শিল্প এই মেলায় পাওয়া যায়।
কোপাই নদী
কোপাই নদী (অপর নাম শাল নদী) হল ময়ূরাক্ষী নদীর একটি উপনদী। এটি ভারতের পশ্চিমবঙ্গ রাজ্যের বীরভূম জেলার শান্তিনিকেতন, বোলপুর, কঙ্কালীতলা ও লাভপুরের পাশ দিয়ে প্রবাহিত। এটি একটি ছোটো নদী। তবে বর্ষাকালে এই নদীতে বন্যা দেখা যায়।
এই নদীর অববাহিকায় মাটির রং লাল। এই মাটিতে ভূমিক্ষয়ের ফলে যে ছোটো ছোটো খাত সৃষ্টি হয়েছে তা খোয়াই নামে পরিচিত। এই মাটি স্থানীয় সাহিত্যিকদের অনুপ্রেরণার কাজ করেছে। রবীন্দ্রনাথ ঠাকুর এই নদীর বর্ণনায় লিখেছেন:
এই নদীর বাঁকগুলি অনেকটা হাঁসুলির আকৃতিবিশিষ্ট। তারাশঙ্কর বন্দ্যোপাধ্যায় এই নামে রচনা করেন "হাঁসুলি বাঁকের উপকথা" নামে একটি উপন্যাস। এই উপন্যাস অবলম্বনে একই নামে তপন সিনহা একটি চলচ্চিত্রও নির্মাণ করেছিলেন।
অজয়-কুনুর-কোপাই নদী উপত্যকায় খ্রিস্টপূর্ব ১২৫০-১০০০ অব্দের মাইক্রোলিথ স্ফটিক পাথর ও প্রস্তরীভূত কাঠ পাওয়া গিয়েছে।
কোচবিহার স্টেট রেলওয়ে
কোচবিহার স্টেট রেলওয়ে ছিল অধুনা ভারতের পশ্চিমবঙ্গ রাজ্যের কোচবিহার ও আলিপুরদুয়ার জেলার একটি ন্যারোগেজ রেল। ১৮৯৪ সালে পূর্ব হিমালয় পাদদেশে এই রেল চালু হয়েছিল। ১৯১০ সালে এটি মিটারগেজে রূপান্তরিত হয়।
১৮৯৩-৯৮ সালে কোচবিহারের মহারাজা নৃপেন্দ্র নারায়ণ কোচবিহার স্টেট রেলওয়ে চালু করেন।
ব্রিটিশ কর্তৃপক্ষের সঙ্গে আলোচনার ১৮৯১-৯২ সালে স্থির হয়েছিল যে কোচবিহার শহরের বিপরীত দিকে তোর্সা নদীর দক্ষিণ তীর থেকে ইস্টার্ন বেঙ্গল রেলওয়ের গীতলদহ পর্যন্ত একটি দীর্ঘ ন্যারোগেজ রেলপথ নির্মিত হবে যা ধুবড়ি (অধুনা অসম রাজ্যে) স্টেশনকে লালমনিরহাট (অধুনা বাংলাদেশ রাষ্ট্রে) স্টেশনের সঙ্গে যুক্ত করবে। এই লাইন নির্মিত হওয়ার সময় এর স্টেশনগুলি ছিল: তোর্সা, দেওয়ানহাট, চওড়াহাট, গীতলদহ ও গীতলদহ ঘাট। ১৮৯৩ সালের ১৫ সেপ্টেম্বর এই লাইন মালপত্র পরিবহন এবং ১৮৯৪ সালের ১ মার্চ এটি যাত্রী পরিবহণের জন্য খুলে দেওয়া হয়।
তোর্সা নদীর উপর একটি সেতু নির্মিত হলে এই রেলপথের সঙ্গে কোচবিহার শহরটি যুক্ত হয়। পরে এই লাইনটি ভারত-ভুটান সীমান্তের নিকটবর্তী আলিপুরদুয়ার, বক্সা ও জয়ন্তীর সঙ্গে যুক্ত হয়। ১৯০১ সালে মোট ৫৩.৫ মাইল দীর্ঘ রেলপথটি চালু হয়। ১৯১০ সালে এটিকে দীর্ঘ মিটারগেজ লাইনে রূপান্তরিত করা হয়। ইস্টার্ন বেঙ্গল রেলওয়ে এই রেলপথটি পরিচালনা করত। ১৯৩২ সালের হিসেব অনুসারে, এই রেলপথে সকালে ও সন্ধ্যায় মোট দুটি ট্রেন চলত। ১৯৫০-এর দশকের গোড়ার দিকে এই রেলপথটিকে ভারতীয় রেলের উত্তরপূর্ব রেল ক্ষেত্রের (অধুনা উত্তরপূর্ব সীমান্ত রেল) অধিভুক্ত করে নেওয়া হয়।
যশোধরা
যশোধরা () বা সুভদ্দকচ্ছানা () বা বিম্বা () সিদ্ধার্থ গৌতমের পত্নী ছিলেন।
যশোধরা কোলীয় গণের প্রধান সুপ্পবুদ্ধ এবং তাঁর পত্নী ও শাক্য গণের প্রধান শুদ্ধোধনের ভগিনী অমিতার কন্যা ছিলেন। যশোধরা ও সিদ্ধার্থ গৌতম একই দিনে জন্মগ্রহণ করেছিলেন। ষোল বছর বয়সে যশোধরার সঙ্গে সিদ্ধার্থ গৌতমের বিবাহ সম্পন্ন হয়।বিবাহের কিছুদিন পর যৌনমিলনের ফলে যশোধরা মৃত্যুর পথে পা উনত্রিশ বছর বয়সে যেদিন তাঁদের রাহুল নামে এক পুত্রসন্তানের জন্ম হয়, সেইদিন সিদ্ধার্থ গৌতম পরম সত্য লাভের উদ্দেশ্যে সংসার ত্যাগ করেন। সিদ্ধার্থ গৌতমের কষ্টকর সাধু জীবনের খবর পেয়ে যশোধরাও স্বামীর ন্যায় রাজবস্ত্র ও অলঙ্কার ত্যাগ করে সাধারণ হলুদ কাপড় পরতে ও সারাদিনে একবেলা আহার করতে শুরু করেন।
বুদ্ধত্ব লাভের পর শুদ্ধোধনের অনুরোধে গৌতম বুদ্ধ কপিলাবস্তু যান। দ্বিতীয় দিনে অন্যান্য ভিক্ষুদের সঙ্গে বুদ্ধ শহরে ভিক্ষা করতে বেরোলে যশোধরা সেই সংবাদের সত্যতা বিচারের উদ্দেশ্যে প্রাসাদের জানালা দিয়ে তাঁকে দেখতে পান। বুদ্ধের ব্যক্তিত্বের গরিমায় মুগ্ধ যশোধরা প্রশংসাসূচক আটটি শ্লোক রচনা করেন, যা নরসীহগাথা নামে পরিচিত। সেই দিন প্রাসাদের সকল নারী বুদ্ধের দর্শনের জন্য এলেও যশোধরা তাঁর নিকটে যেতে অস্বীকৃত হন। তিনি সংবাদ দেন যে, যশোধরার মধ্যে কোন গুণ অবশিষ্ট থাকলে স্বয়ং গৌতম বুদ্ধ তাঁর নিকটে আসবেন। বুদ্ধ তাঁর অনুরোধ রক্ষা করে তাঁর নিকট যান এবং তাঁর ধৈর্য্য ও আত্মত্যাগের প্রশংসা করেন। কপিলাবস্তু শহরে বুদ্ধের সপ্তম দিন, যশোধরা তাঁর পুত্র রাহুলকে পিতা গৌতম বুদ্ধের নিকট পাঠান এবং পিতার নিকট উত্তরাধিকার চেয়ে নিতে বলেন। রাহুল ভিক্ষু জীবন গ্রহণ করেন এবং গৌতম বুদ্ধের অনুরোধে সারিপুত্ত তাঁকে উপসম্পদা প্রদান করেন। পরবর্তীকালে গৌতম বুদ্ধ নারীদের সংঘে প্রবেশের অনুমতি দিলে যশোধরা ভিক্ষুণী হিসেবে সংঘে যোগদান করেন ও পরে অর্হত প্রাপ্ত হন।
বোলপুর মহকুমা
বোলপুর মহকুমা হল ভারতের পশ্চিমবঙ্গ রাজ্যের বীরভূম জেলার একটি মহকুমা। বোলপুর মহকুমা ও বোলপুর-শ্রীনিকেতন, ইলামবাজার, লাভপুর ও নানুর সমষ্টি উন্নয়ন ব্লক চারটি নিয়ে এই মহকুমা গঠিত। এই চারটি ব্লকের অধীনে ৪০টি গ্রাম পঞ্চায়েত রয়েছে। মহকুমার সদর বোলপুরে অবস্থিত।
বোলপুর পুরসভা ছাড়াও বোলপুর-শ্রীনিকেতন, শ্রীনিকেতন, ইলামবাজার, লাভপুর ও নানুর সমষ্টি উন্নয়ন ব্লক চারটির অধীনে এই মহকুমার ৪০টি গ্রাম পঞ্চায়েত রয়েছে।
বোলপুর-শ্রীনিকেতন সমষ্টি উন্নয়ন ব্লকটির গ্রামাঞ্চল ৯টি গ্রাম পঞ্চায়েত এলাকা নিয়ে গঠিত। যথা: বাহিরি-পাঁচশোয়া, রায়পুর-সুপুর, সরপালেহানা-আলবাঁধা, সিংঘি, কঙ্কালিতলা, রূপপুর, কসবা, সাত্তোর ও সিয়ান মুলুক। ব্লকটি বোলপুর ও পানরুই থানার অধীনস্থ। ব্লকের সদর শ্রীনিকেতন।
ইলামবাজার সমষ্টি উন্নয়ন ব্লকটির গ্রামাঞ্চল ৯টি গ্রাম পঞ্চায়েত নিয়ে গঠিত। যথা: বাতিকর, ঘুড়িশা, মঙ্গলদিহি, বেলাটি, ইলামবাজার, নানাসোল, ধরমপুর, জয়দেব-কেন্দুলি ও সিরশা। ব্লকটি ইলামবাজার ও পানরুই থানার অধীনস্থ। ব্লকের সদর ইলামবাজার
লাভপুর সমষ্টি উন্নয়ন ব্লকটির গ্রামাঞ্চল ১১টি গ্রাম পঞ্চায়েত এলাকা নিয়ে গঠিত। যথা: বিপ্রটিকুরি, দ্বারকা, যমনা, লাভপুর-২, চৌহট্ট-মাহোদারি ১, হাতিয়া, কুরুন্নাহার, থিবা, চৌহট্ট-মহোদরি ২, ইন্দাস ও লাভপুর ১। ব্লকটি লাভপুর ও নানুর থানার অধীনস্থ। ব্লকের সদর লাভপুর।
নানুর সমষ্টি উন্নয়ন ব্লকটির গ্রামাঞ্চল ১১টি গ্রাম পঞ্চায়েত এলাকা নিয়ে গঠিত। যথা: বড় সাওটা, দশকলগ্রাম-করেয়া ১, চণ্ডীদাস নানুর, দশকলগ্রাম-করেয়া ২, কীর্ণাহার ১, কীর্ণাহার ২, থুপসারা, উচকরণ, চরকলগ্রাম, জলুন্দি ও নওয়ানগর কাদ্দা। ব্লকটি নানুর থানার অধীনস্থ। ব্লকের সদর চণ্ডীদাস নানুর।
সীমানা পুনর্নির্ধারণ কমিশন কর্তৃক পশ্চিমবঙ্গের আইনসভা কেন্দ্রগুলির সীমানা পুনর্বিন্যাসের পর বোলপুর মহকুমার আইনসভা কেন্দ্রগুলির অবস্থান নিম্নরূপ হয়েছে:
তিনটি বিধানসভা কেন্দ্রই বোলপুর লোকসভা কেন্দ্রের অন্তর্গত।
নলহাটি
নলহাটি হল ভারতের পশ্চিমবঙ্গ রাজ্যের বীরভূম জেলার একটি শহর ও পুরসভা। শহরটি পশ্চিমবঙ্গ-ঝাড়খণ্ডের সীমানার কাছে অবস্থিত। হিন্দু পুরাণ অনুসারে, দেবী সতীর গলার নলি এখানে পড়েছিল। সেই থেকেই এই শহরের নাম নলহাটি। এই শহরের নলহাটেশ্বরী মন্দির হিন্দুদের একটি বিখ্যাত তীর্থ। শহরটি হিন্দুদের ৫১ শক্তিপীঠের অন্যতম।
নলহাটি জংশন রেল স্টেশনে আজিমগঞ্জ লাইন পূর্ব রেলের পুরনো সাহেবগঞ্জ লুপের সঙ্গে যুক্ত হয়েছে। বীরভূম জেলার রামপুরহাট মহকুমার অধীনস্থ নলহাটি থানার অধীনে রয়েছে নলহাটি ১ ও নলহাটি ২ ব্লকদুটি। ২০০০ সালে নলহাটি পুরসভা গঠিত হয়।
নলহাটি শহরটি অক্ষ দ্রাঘিমাংশে অবস্থিত। শহরটি সমুদ্রপৃষ্ঠ থেকে ৪৮ মিটার (১৬০ ফুট) উচ্চতায় অবস্থিত। এটি ছোটোনাগপুর মালভূমিতে অবস্থিত। শহরের মধ্যে একটি ক্ষুদ্রাকায় পাহাড়ের অংশও দেখা যায়। এই পাহাড়ের উপরে নলহাটেশ্বরী মন্দির ও আনা বাবা মামার শরিফ অবস্থিত। এই অঞ্চলে বীরভূমের মাটির রং বাঁকুড়া ও পুরুলিয়া জেলার মতো লাল। তাই এই অঞ্চলকে “লালমাটির দেশ” বলা হয়। নলহাটি শহরটি পানাগড়—মোরগ্রাম হাইওয়ের উপর অবস্থিত।
নলহাটি পশ্চিমবঙ্গের একটি দর্শনীয় স্থান। বর্তমানে পশ্চিমবঙ্গ সরকার এই অঞ্চলের পর্যটন উন্নয়নের কাজে হাত দিয়েছে।
দূষণমুক্ত হলে এটি একটি স্বাস্থ্যকর স্থান। শহরের মধ্যে একটি ছোটো পাহাড়ের উপর নলহাটেশ্বরী মন্দির ও মাজার শরিফ শহরের প্রধান দর্শনীয় স্থান। শহর থেকে ১৫ কিলোমিটার দূরে বাউটিয়ার কাছে চন্দ্রমণি পাহাড় ও ব্রাহ্মণী নদী বদ্বীপে বৈধারা শালবন একটি দর্শনীয় স্থান।
কোচবিহার ১ সমষ্টি উন্নয়ন ব্লক
কোচবিহার ১ সমষ্টি উন্নয়ন ব্লক হল ভারতের পশ্চিমবঙ্গ রাজ্যের কোচবিহার জেলার কোচবিহার সদর মহকুমার একটি প্রশাসনিক বিভাগ। এই ব্লকটি কোচবিহার থানার অধীনস্থ। এই ব্লকের সদর ঘুঘুমারি। খড়িমালা খাগড়াবাড়ি ও গুরিয়াহাটি নগর পঞ্চায়েতদুটি এই ব্লকের অন্তর্গত।
গুরিয়াহাড়ি অক্ষ-দ্রাঘিমাংশে অবস্থিত। এই ব্লকের আয়তন ৩৬২.৪২ বর্গ কিলোমিটার।
কোচবিহার ১ ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল চাঁদামারি, চিকিরহাট, দাওয়াগুড়ি, দেওয়ানহাট, ফালিমারি, ঘুঘুমারি, গুরিয়াহাটি ১, গুরিয়াহাটি ২, হাড়িভাঙা, জিরানপুর, মোয়ামারি, পানিশালা, পাটছড়া, পুটিমারি ফুলেশ্বরী ও শুটকাবাড়ি।
২০০১ সালের জনগণনা অনুসারে, কোচবিহার ১ ব্লকের মোট জনসংখ্যা ২৮৪,৫৬৪। এর মধ্যে ১৪৬,২৯৮ জন পুরুষ ও ১৩৮,২৬৬ জন মহিলা। ১৯৯১-২০০১ দশকে এই ব্লকের জনসংখ্যা বৃদ্ধির হার ছিল ১৪.৭৯%।
কোচবিহার ১ ব্লকের সাক্ষরতার হার ৬৭.৯৮%। এর মধ্যে পুরুষ সাক্ষরতার হার ৭৭.৪১% ও নারী সাক্ষরতার হার ৫৭.৯৯%।
কোচবিহার রাজবাড়ি
কোচবিহার রাজবাড়ি (অপর নাম ভিক্টর জুবিলি প্যালেস) হল ভারতের পশ্চিমবঙ্গ রাজ্যের কোচবিহার শহরের একটি দর্শনীয় স্থান। ১৮৮৭ সালে মহারাজা নৃপেন্দ্র নারায়ণের রাজত্বকালে লন্ডনের বাকিংহাম প্রাসাদের আদলে এই রাজবাড়িটি তৈরি হয়েছিল।
কোচবিহার রাজবাড়ি ইষ্টক-নির্মিত। এটি ক্ল্যাসিক্যাল ওয়েস্টার্ন শৈলীর দোতলা ভবন। মোট এলাকার উপর ভবনটি অবস্থিত। বাড়িটি দীর্ঘ ও প্রশস্ত। এর উচ্চতা । ভবনের কেন্দ্রে একটি সুসজ্জিত উঁচু ও রেনেসাঁ শৈলীতে নির্মিত দরবার হল রয়েছে। এছাড়া বাড়িতে রয়েছে ড্রেসিং রুম, শয়নকক্ষ, বৈঠকখানা, ডাইনিং হল, বিলিয়ার্ড হল, গ্রন্থাগার, তোষাখানা, লেডিজ গ্যালারি ও ভেস্টিবিউল। যদিও এই সব ঘরে রাখা আসবাব ও অন্যান্য সামগ্রী এখন হারিয়ে গিয়েছে।